**ТӨЛӨӨЛӨН УДИРДАХ ЗӨВЛӨЛИЙН ХУРЛЫН ТОГТООЛ**

2016 оны 06-р сарын 17-ны өдөр Дугаар\_\_ Улаанбаатар хот

**ХУВЬЦАА ЭЗЭМШИГЧДИЙН ЭЭЛЖИТ БУС ХУРАЛ**

**ЗАРЛАН ХУРАЛДУУЛАХ ТУХАЙ**

Монгол Улсын Компанийн тухай хуулийн 60 дугаар зүйл, 62 дугаар зүйлийн 62.1.2 дахь заалт, 65 дугаар зүйлийн 65.1, 71 дүгээр зүйл, Санхүүгийн зохицуулах хорооны 2012 оны 34 дүгээр тогтоолоор баталсан “Хувьцаат компанийн хувьцаа эзэмшигчдийн хурлын зар хүргэх тухай журам”-г тус тус үндэслэн ТОГТООХ нь:

1. Жинст Увс ХК-ийн Хувьцаа эзэмшигчдийн ээлжит бус хурал (цаашид “Хурал” гэх)-ыг 2016 оны 07 дугаар сарын 27-ний өдрийн 15:00 цагт Монгол Улс, Улаанбаатар хот, Сүхбаатар дүүрэг, Ерөнхий сайд Амарын гудамж-2, Ард Холдингсын байрны 2 давхарын хурлын танхимд зарлан хуралдуулсугай.
2. Энэ тогтоолыг баталсан тухай мэдэгдлийг 2016 оны 06 дугаар сарын 20-ны өдрийн дотор Монголын хөрөнгийн бирж болон Санхүүгийн зохицуулах хороонд тус тус хүргүүлсүгэй.
3. Хурал хуралдуулах тухай зар мэдээг Хөрөнгийн биржийн цахим хуудсаар дамжуулан 2016 оны 06 дугаар сарын 22-ний өдрийн дотор нийтэд зарласугай. Хурлын зарыг өдөр тутмын хоёроос доошгүй сонин, орон даяар нэвтрүүлгээ түгээдэг телевизээр дамжуулан 2016 оны 06 дугаар сарын 22-ний өдөр мэдээлсүгэй. Мэдээллийн давталтыг 2016 оны 7 дугаар сарын 08-ны өдөр явуулсугай.
4. Хурлын бүртгэлийн өдрийг 2016 оны 7 дугаар сарын 02-ны өдрөөр тогтоосугай.
5. Хурлаар хэлэлцэх асуудлын жагсаалт, гарах шийдвэрийн төсөл, танилцуулга саналын хуудас зэрэг бусад холбоотой баримт бичгийг 2016 оны 6 дугаар сарын 25-ны өдөрт багтаан үнэт цаасны брокер дилерийн компанид хүргүүлсүгэй. Уг өдөр амралтын өдөр тохиовол дараачийн ажлын өдрөөр мэдээллийг хүргүүлсүгэй.
6. Дараах нэр бүхий хүмүүсийг хурал зохион байгуулах комиссын бүрэлдэхүүнээр томилсугай. Үүнд:

Хурал зохион байгуулах комиссын дарга:

Гүйцэтгэх захирал Г.Сэлэнгэ

Хурал байгуулах комиссын гишүүд:

Төлөөлөн удирдах зөвлөлийн нарийн бичгийн дарга Ж.Алтангүний

Ерөний нягтлан бодогч Ч.Хандаа

Төлөөлөн удирдах зөвлөлийн гишүүн А.Батболд

1. Хувьцаа эзэмшигчдийн ээлжит бус хурлаар хэлэлцэх асуудлуудыг нэгдүгээр хавсралтаар баталсугай.
2. Хувьцаа эзэмшигчдийн ээлжит бус хурлын саналын хуудсын загварыг хоёрдугаар хавсралтаар баталсугай.
3. Хурлын даргаар Жинст Увс ХК-ийн Гүйцэтгэх захирал Г.Сэлэнгийг томилсугай.
4. Дараах нэр бүхий хүмүүсийг хурлын Тооллогын комиссын бүрэлдэхүүнээр томилсугай. Үүнд:

Тооллогын комиссын дарга:

Д.Энхбилэг

Тооллогын комиссын гишүүд:

Н.Мөнхбат

1. Жинст Увс ХК-ийн бүртгэгдсэн хувьцаа эзэмшигчдэд Хурал хийх тухай зар мэдээг нийтэд мэдээлсэн өдрөөс эхлэн Жинст Увс ХК-ийн ажлын байранд ирж хурлаар хэлэлцэх асуудалтай холбоотой баримт бичигтэй танилцах боломжийг бүрдүүлэхийг Гүйцэтгэх захирал, Хурал зохион байгуулах комисст даалгасугай.
2. Холбогдох хууль тогтоомжид заасны дагуу хурлыг зарлан хуралдуулж, хурлын зар мэдээг хүргэж, энэхүү тогтоолыг бүрэн дүүрэн, түргэн шуурхай гүйцэтгэхэд шаардлагатай бүх арга хэмжээг авч ажиллахыг Хурал зохион байгуулах комисст даалгасугай.
3. Хувьцаа эзэмшигчдийн хурлаар шийдвэрлэсэн шийдвэр болон бусад материалыг Компанийн тухай хууль болон Үнэт цаасны зах зээлийн тухай хуульд заасан хугацаанд Монголын хөрөнгийн бирж, Санхүүгийн зохицуулах хороонд хүргүүлэхийг хурлын дарга Г.Сэлэнгэд даалгасугай.

ТӨЛӨӨЛӨН УДИРДАХ ЗӨВЛӨЛИЙН ДАРГА Ч.ГАНХУЯГ

Төлөөлөн удирдах зөвлөлийн

2016 оны 06-р сарын 17-ны өдрийн

... тоот тогтоолын нэгдүгээр хавсралт

**2016 ОНЫ 7-Р САРЫН 27-НИЙ ӨДӨР ХУРАЛДАХ**

**ЖИНСТ УВС ХК-ИЙН ХУВЬЦАА ЭЗЭМШИГЧДИЙН ЭЭЛЖИТ**

**ХУРЛААР ХЭЛЭЛЦЭХ АСУУДАЛ**

1. Жинст Увс ХК-ийг Хөрөнгө оруулагч үндэстэн ХК-тай нэгтгэх асуудлыг хэлэлцэх тухай. Үүнд:
   1. Компани нэгтгэх гэрээг батлах тухай;
   2. нэгтгэх нөхцөл журмыг хэлэлцэж батлах тухай
   3. Нэгтгэх замаар өөрчлөн байгуулагдаж байгаа компанийн дүрмийг батлах тухай;
   4. Компанийн үнэт цаасыг нэгтгэж байгаа компанийн үнэт цаасанд хөрвүүлэх тухай;
   5. Бусад.
2. Бусад асуудлууд.

Төлөөлөн удирдах зөвлөлийн

2016 оны 06-р сарын 17-ны өдрийн

... тоот тогтоолын хоёрдугаар хавсралт

**ЖИНСТ УВС ХК**

**САНАЛ АВАХ ХУУДАС**

**(ХЭЛЭЛЦЭХ АСУУДАЛ №1)**

Хувьцаа эзэмшигчийн овог, нэр: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Регистрийн дугаар: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Эзэмшиж буй хувьцааны төрөл: энгийн

Эзэмшиж буй хувьцааны тоо: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Энэхүү санал авах хуудсаар 2016 оны 07 дугаар сарын 27-ний өдрийн 15:00 цагт Монгол Улс, Улаанбаатар хот, Сүхбаатар дүүрэг, Ерөнхий сайд Амарын гудамж-2, Ард Холдингсын 2 давхарын хурлын танхимд хуралдах хувьцаа эзэмшигчдийн ээлжит бус хуралд санал өгнө.

|  |  |  |  |  |
| --- | --- | --- | --- | --- |
| № | Хурлаас гарах шийдвэрийн томьёолол | Зөвшөөрсөн | Татгалзсан | Түдгэлзсэн |
| 1 | Жинст Увс ХК-ийг Хөрөнгө оруулагч үндэстэн ХК-тай нэгтгэх асуудлыг хэлэлцэн батлах тухай |  |  |  |
|  | 1.1 Компанин нэгтгэх гэрээг батлах тухай; |  |  |  |
|  | 1.2 Нэгтгэх нөхцөл журмыг хэлэлцэж батлах тухай; |  |  |  |
|  | 1.3 Нэгтгэх замаар өөрчлөн байгуулагдаж байгаа компанийн дүрмийг батлах тухай; |  |  |  |
|  | 1.4 Компанийн үнэт цаасыг нэгтгэж байгаа компанийн үнэт цаасанд хөрвүүлэх тухай; |  |  |  |
|  | 1.5 Бусад |  |  |  |

Хувьцаа эзэмшигчийн гарын үсэг \_\_\_\_\_\_\_\_\_\_\_\_\_\_\_\_\_/…………………………./

Санал авах хуудсыг үйлдсэн 2016 оны ... дугаар сарын ...-ний өдөр

Саналын хуудсыг хүчинтэйд тооцон тоолсон эсэх:

Тооллогын комиссын дарга \_\_\_\_\_\_\_\_\_\_\_\_\_\_\_\_\_\_\_\_\_\_ /Д.Энхбилэг/

Хүчингүйд тооцсон бол шалтгаан:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_